המחאה נגד הפגיעה בהפרדת הרשויות (פולין)

המחאה נגד הפגיעה בהפרדת הרשויות היא גל הפגנות נגד התוכנית של ממשלת פולין, שמבקריה טענו שתשבש את הפרדת הרשויות החוקתית על ידי מתן ביקורת שיפוטית מופרזת למפלגת השלטון חוק וצדק.

ב-4 ביוני 2023 התקיימה סדרה של הפגנות נגד הממשלה במספר אזורים בפולין, כאשר המרכזית שבהן נערכה בעיר הבירה ורשה.

ב-16 ביוני 2023 התקיים גל מחאה שני ברחבי המדינה, בעיקר בעיר פוזנן.

ב-1 באוקטובר 2023 התקיימה בוורשה צעדת תמיכה במפלגת המצע האזרחי בהובלת דונלד טוסק, בה השתתפו קרוב למיליון איש.

== רקע ==
מאז 2015, ממשלת פולין בראשות מפלגת חוק וצדק ערכה שינויים בחוקים הנוגעים למערכת המשפט, שגרמו לשחיקה דמוקרטית, ובמיוחד פגיעה בעצמאות השיפוטית.<ref name=":0"></ref><ref name=":1"></ref> המפלגה הימנית הפופוליסטית הואשמה בצמצום עצמאות הרשות השופטת, ביטול הפרדת רשויות והפעלת השפעה בלתי הוגנת על בתי המשפט.<ref name=":0" /><ref name=":1" /> זה הגיע לשיאו בדצמבר 2017, כאשר הנציבות האירופית הפעילה את סעיף 7 באמנת האיחוד האירופי ביחס לסיכון הנתפס לשלטון החוק בפולין.

מפלגת השלטון הואשמה בפגיעה במיעוטים (בעיקר בזכויות להט"ב בפולין), זכויות הפלה ,<ref name=":0" /><ref name=":1" /> הגירה<ref name=":6"></ref> ומוסדות האיחוד האירופי.<ref name=":1" /> היא פגעה גם בחופש האקדמי בתחום חקר השואה וחירויות התקשורת.<ref name="bbc-2"></ref>

=== חוק טוסק ===
ב-29 במאי 2023, נשיא פולין אנדז'יי דודה הודיע כי יחתום על הצעת חוק שתקים ועדת חקירה שתבדוק האם המפלגה הליברלית המצע האזרחי, מנהיגת האופוזיציה בפרלמנט, אפשרה השפעה רוסית תחת דונלד טוסק ואווה קופץ' מ-2007 עד 2015, ובכך הפכה את פולין לתלויה בנפט וגז טבעי רוסיים.<ref></ref> הצעת החוק תאפשר לפרלמנט להקים ועדה בת 10 חברים, שראשה ייבחר ישירות על ידי ראש הממשלה מורבייצקי,<ref></ref> שתמסור דו"ח ראשוני ב-17 בספטמבר 2023, לקראת הבחירות לפרלמנט שהיו אמורות להתקיים בהמשך השנה .<ref name=":2"></ref><ref name="ap-3"></ref> הוועדה תהיה רשאית גם לאסור על כל איש פוליטי שנמצא כי סייע לחשוף את פולין להשפעה רוסית למלא את רוב התפקידים הציבוריים הרשמיים במשך עשר שנים.<ref name=":2" />

אנדז'יי דודה ומפלגת חוק וצדק, שתמכו בהעברת הצעת החוק, הואשמו על ידי מפלגות אופוזיציה בהעברת החקיקה במטרה להרחיק מתנגדים מהחיים הציבוריים, כמו גם פגיעה במנהיג המצע האזרחי (פולין), ראש הממשלה לשעבר טוסק. מסיבה זו, החוק כונה "חוק טוסק".<ref name=":1" /> מבקרי החוק טענו כי הוא מקארתיזם.<ref></ref> "חוק טוסק" גרר ביקורת גם מהאיחוד האירופי<ref name="ap-4"></ref> וארצות הברית.<ref name=":2" /><ref name="ap-4" />

ב-2 ביוני 2023, דודה הודיע כי שלח תיקונים להצעת החוק לפרלמנט הפולני, עודד את המחוקקים "לפעול במהירות" והצהיר כי הוא מקשיב לזעם הציבורי סביב העברת החוק.<ref name=":3"></ref> לדברי הנשיא הפולני, התיקונים המוצעים יבטיחו שהחוק יהיה נתון לביקורת לא מפלגתית, שחברי פרלמנט לא יורשו להיות חלק מהוועדה, ושעל הפוליטיקאים שיעמודו לדין בעקבות פעילות הוועדה לא יאסר לעסוק בתפקיד ציבורי.<ref name="ap-3" /><ref name=":3" />

== הפגנות ==
=== הפגנות 4 ביוני ===
ב-4 ביוני 2023, ראש הממשלה לשעבר דונלד טוסק, יחד עם עוד כמה חברים במפלגת המצע האזרחי, ארגנו סדרה של הפגנות נגד הממשלה בוורשה, עיר הבירה של פולין.<ref name=":4"></ref><ref name=":5"></ref> המונים התאספו גם בקרקוב, שצ'צ'ין, פוזנן וערים פולניות אחרות. בהפגנות בורשה השתתפו הנשיא לשעבר ומנהיג הסולידריות לך ולנסה,<ref></ref> ראש עיריית ורשה רפאל טרזסקוסקי ועוד.<ref name=":4" />

אין נתונים רשמיים על גודל העצרת, אך הכמות המשוערת של המשתתפים בהפגנות בוורשה נעה בין 300,000 איש<ref></ref> ל-500,000 איש. הצעדה כונסה באופן סמלי לציון 34 שנה לבחירות שנערכו ב-1989, שהיוו זרז לנפילת המשטר הקומוניסטי ולמעבר לדמוקרטיה פרלמנטרית בפולין.<ref name=":0" />

=== הפגנות 16 ביוני ===
ב-16 ביוני 2023 התקיים גל שני של הפגנות ברחבי המדינה, ובעיקר בעיר פוזנן, בה ביקר מנהיג המחאה לשעבר דונלד טוסק.<ref></ref>

== תגובות ==
ההפגנות הושוו ליברומאידאן.<ref></ref><ref></ref><ref></ref><ref></ref>

==קישורים חיצוניים==

== הערות שוליים ==

קטגוריה:מחאה
קטגוריה:פולין: פוליטיקה
קטגוריה:מחאות ב-2023
קטגוריה:2023 בפולין